SCB Thailand คว้ารางวัล Thailand Zocial Awards เป็นปีที่ 7
SCB Thailand คว้ารางวัล Thailand Zocial Awards เป็นปีที่ 7 ชูการสร้างสรรค์คอนเทนต์การเงินหลากหลายรูปแบบ เข้าถึงผู้ใช้ในทุกแพลตฟอร์ม
3 มี.ค. 2565

นายสุธีรพันธุ์ สักรวัตร รองผู้จัดการใหญ่ ผู้บริหารสายงานการตลาด ธนาคารไทยพาณิชย์ กล่าวว่า “จากที่โซเชียลมีเดียเป็นส่วนสำคัญของไลฟ์สไตล์ผู้คนในสังคมในทุกมิติ ธนาคารได้เล็งเห็นและเพิ่มความสำคัญกับช่องทาง Official Social Media ของธนาคารภายใต้ชื่อ “SCB Thailand” ประกอบด้วย Facebook มีผู้ติดตามกว่า 4 ล้านคน, LINE มีผู้ติดตามกว่า 37 ล้านคน, Twitter มีผู้ติดตามกว่า 6 แสนคน, Youtube มีผู้ติดตามกว่า 2 แสนคน, Instagram มีผู้ติดตามกว่า 5 หมื่นคน ล่าสุดได้เพิ่มช่องทาง TikTok ซึ่งมีผู้ติดตามกว่า 4 แสนคน และกำลังได้รับความนิยมมากขึ้นเรื่อยๆ โดยแพลตฟอร์มโซเชียลมีเดียทั้งหมดของธนาคารได้รับการจัดการดูแลให้มีความแข็งแรงทั้งในเชิงคุณภาพและปริมาณเพื่อเป็นช่องทางในการเข้าถึงและสร้างปฏิสัมพันธ์ให้ใกล้ชิดกับลูกค้าทุกกลุ่มที่นิยมติดตามแพลตฟอร์มที่แตกต่างกันออกไปนอกเหนือจากการดูแลบริหารแพลตฟอร์มแล้วเรายังมุ่งเน้นในเรื่องของการทำคอนเทนต์ที่ตอบรับกับความสนใจของลูกค้า สร้างคุณค่าให้กับผู้คนในสังคม โดยเฉพาะอย่างยิ่งความรู้ทางการเงิน (Financial Literacy) ทั้งการบริหารจัดการด้านการเงินในชีวิตประจำวัน ไลฟ์สไตล์ การทำธุรกิจ การลงทุน เตือนภัยมิจฉาชีพ ฯลฯ เพื่อมุ่งสร้างความรู้ความเข้าใจเรื่องการเงินให้เข้าถึงผู้คนในวงกว้าง โดยเป็นเนื้อหาที่เข้าใจง่าย สนุก มีทั้งรูปแบบ บทความ ภาพนิ่ง อินโฟกราฟิก คลิปวิดีโอทั้งสั้นและยาว เหมาะสมกับธรรมชาติของแต่ละแพลตฟอร์ม ทีมงาน SCB Thailand จะไม่หยุดพัฒนาสร้างสรรค์คอนเทนต์การเงินดีๆ มีประโยชน์ให้กับสังคมไทยตลอดไป ขอขอบคุณทุกท่านที่เกี่ยวข้อง ที่เห็นถึงความตั้งใจ และมอบรางวัลอันทรงเกียรตินี้ให้กับธนาคารอีกครั้ง”รางวัล Best Brand Performance On Social Media ในปีนี้ ตัดสินโดยใช้ดัชนีชี้วัด “WISESIGHT METRIC” พิจารณาความสามารถของแบรนด์ผ่านการสื่อสารผ่านช่องทางหลักของแบรนด์ (Official Channel) 4 ช่องทาง คือ Facebook, Instagram, Twitter และ Youtube รวมถึงการได้รับการกล่าวถึงจากสื่อถึงผู้บริโภค ประกอบด้วย 2 มุมมอง ได้แก่ 1) การวัดประสิทธิภาพเชิงปริมาณ (Quantity Performance) จากจำนวน Follower การเติบโตของผู้ติดตาม Interaction จำนวนความสนใจที่บุคคลมีต่อเนื้อหาของแบรนด์ และ Social Mention จำนวนการพูดถึง แบรนด์บนโซเชียลมีเดีย 2) การวัดประสิทธิภาพเชิงคุณภาพ (Quality Performance) พิจารณาจาก Comment &amp; Share Ratio สัดส่วนของการแสดงความคิดเห็น และการส่งต่อเนื้อหาของแบรนด์ Advocacy การสนับสนุนเนื้อหาของแบรนด์โดยการแนะนำให้กับบุคคลอื่น Intention จำนวนเนื้อหาที่แสดงความสนใจซื้อที่มีต่อแบรนด์ Sentiment กระแสตอบรับและความคิดเห็นลูกค้าต่อแบรนด์ และ Brand Love ความชื่นชอบในเนื้อหาของแบรนด์